Dins del Pla d'acció e-Europe 2002, la Generalitat de Catalunya va endegar, mitjançant un acord de 13 de juliol de 1999, el projecte d'Administració Oberta de Catalunya, amb la finalitat d'apropar els seus serveis al ciutadà mitjançant la utilització de les noves tecnologies de la informació i de la comunicació.
El Departament d'Educació i Universitats creu convenient que es pugui fer ús d'aquestes tecnologies en els procediments de preinscripció en la modalitat de formació professional a distància aplicables a l'Institut Català d'Ensenyament Secundari a Distància.
Per aquest motiu, i en aplicació de l'article 11 del Decret 324/2001, de 4 de desembre, relatiu a les relacions entre els ciutadans i l'Administració de la Generalitat mitjançant Internet, amb l'informe previ del Centre de Telecomunicacions i Tecnologies de la Informació sobre l'adequació tècnica dels programes i aplicacions, emès en compliment del que estableix l'article 4 del Decret 85/2002, de 19 de febrer, de creació de la Comissió de Coordinació Interdepartamental de Gestió de les Tecnologies de la Informació i Comunicacions i l'informe de l'Assessoria Jurídica del Departament d'Educació i Universitats,
El procediment de preinscripció en la modalitat de formació professional a distància aplicable a l'Institut Català d'Ensenyament Secundari a Distància, s'adapta a la utilització de les tècniques telemàtiques que es regulen en aquesta Ordre.
2.1 Les sol·licituds de preinscripció en la modalitat de formació professional a distància en l'Institut Català d'Ensenyament Secundari a Distància es poden presentar pels mitjans telemàtics del portal a través de la pàgina d'Internet del Departament d'Educació i Universitats http://www.gencat.net/educacio.
2.2 Les sol·licituds presentades per aquests mitjans telemàtics tenen els mateixos efectes jurídics que les efectuades per la resta de mitjans admesos en dret.
2.3 La sol·licitud efectuada per mitjans telemàtics es considerarà presentada davant l'Administració en el moment en què s'enregistri en el registre telemàtic del portal http://www.gencat.net.
L'únic Registre habilitat per a la recepció de sol·licituds presentades per mitjans telemàtics per participar en els processos selectius descrits a l'article 1 d'aquesta Ordre és el portal http://www.gencat.net.
En aquest Registre ha de quedar constància, a l'assentament d'entrada, de les dades següents: número de registre d'entrada, data i hora de presentació, tipus de document i assumpte, identificació del sol·licitant i identificació de l'òrgan al qual s'adreça la sol·licitud.
Identificació en la preinscripció per mitjans telemàtics
4.1 Per efectuar consultes sobre els resultats que obtingui en el procés de preinscripció concret, la persona interessada pot accedir a la pàgina http://www.gencat.net/educacio, amb el seu NIF i la data de naixement.
4.2 L'ús dels mitjans telemàtics per participar en un procés selectiu comporta el consentiment del sol·licitant al tractament de les seves dades de caràcter personal que siguin necessàries per prendre part en el procés de preinscripció, d'acord amb la normativa vigent.
Còmput de terminis a efectes de presentació de sol·licituds de participació
Sens perjudici dels efectes substantius que l'ordenament jurídic atribueix a la presentació d'escrits, la presentació de sol·licituds mitjançant la pàgina d'Internet del Departament d'Educació i Universitats http://www.gencat.net/educacio es pot realitzar tots els dies de l'any durant les vint-i-quatre hores del dia.
A efectes de còmput de terminis, la recepció en un dia inhàbil per l'Administració s'entendrà efectuada el primer dia hàbil següent.
Efectes de la presentació de sol·licituds i documents
6.1 D'acord amb el que estableix a la Llei 59/2003, de 19 de desembre, de la signatura electrònica, l'Administració de la Generalitat de Catalunya reconeix la validesa i eficàcia de les sol·licituds i els documents presentats telemàticament.
6.2 La persona interessada pot acreditar la presentació de la sol·licitud amb la impressió de la pantalla de confirmació del tràmit la qual haurà d'incorporar, en tot cas, el número de registre d'entrada assignat des del portal de http://www.gencat.net.
Sistema de consulta i seguiment de la sol·licitud de preinscripció per mitjans telemàtics
7.1 Un cop presentada la sol·licitud per participar en el procés de preinscripció, la persona interessada pot consultar i fer el seguiment del seu expedient administratiu per qualsevol dels mitjans legalment establerts.
7.2 En tot cas, a través de la pàgina d'Internet del Departament d'Educació i Universitats http://www.gencat.net/educacio s'informarà els interessats en relació amb:
c) En relació a cadascuna de les seves peticions, el total de les sol·licituds rebudes, el nombre de places i el número d'ordre per l'assignació amb informació de si li ha estat assignada plaça o no.
7.3 L'habilitació del sistema de consulta i seguiment de la tramitació no eximeix l'Administració de Generalitat de Catalunya d'efectuar les publicacions i les notificacions expresses que estableix la normativa vigent, les quals seran les úniques que en determinaran els efectes jurídics.
Compromisos de servei en la presentació de la sol·licitud preinscripció per mitjans telemàtics
Els compromisos de servei en la preinscripció per mitjans telemàtics són els que es fan públics a través de la pàgina d'Internet del Departament d'Educació i Universitats http://www.gencat.net/educacio.
Aquests compromisos són els objectius de qualitat i eficiència en la prestació d'aquest servei i en cap cas comporten responsabilitats ni efectes jurídics per a l'òrgan gestor davant el ciutadà.
Programes i aplicacions de presentació de la sol·licitud de preinscripció per mitjans telemàtics
S'aproven els programes i les aplicacions mitjançant els quals es tramita telemàticament el procediment de preinscripció descrit a l'article 1 d'aquesta ordre, els quals han estat informats favorablement pel Centre de Telecomunicacions i Tecnologies de la Informació de la Generalitat de Catalunya.
Conseller d'Educació i Universitats